PATVIRTINTA

Kaišiadorių r. Žiežmarių mokyklos-darželio

„Vaikystės dvaras“

Direktoriaus 2019 m. birželio 6 d.

įsakymu Nr. IS-17

**KAIŠIADORIŲ R. ŽIEŽMARIŲ MOKYKLOS-DARŽELIO „VAIKYSTĖS DVARAS“**

**SAVITARPIO PAGALBOS, GEROSIOS PATIRTIES SKLAIDOS IR BENDRUOMENĖS BENDRADARBIAVIMO TVARKOS APRAŠAS**

1. **BENDROJI DALIS**

1. Kaišiadorių r. Žiežmarių mokyklos-darželio „Vaikystės dvaras“ (toliau – Mokykla) savitarpio pagalbos, gerosios patirties sklaidos ir bendruomenės bendradarbiavimo tvarkos aprašas (toliau – Aprašas) reglamentuoja Mokyklos planuojamos, organizuojamos, vykdomos ir analizuojamos savitarpio pagalbos, gerosios patirties sklaidos ir bendradarbiavimo tikslus, uždavinius, būdus, formas, eigą, dokumentų tvarkymą.

2. Apraše vartojamos sąvokos:

**Geroji patirtis** – sėkminga profesinė patirtis, kurią praktikas pristato viešai.

**Gerosios patirties sklaidos renginys** (toliau – Renginys) – veikla pagal programą, kurioje numatomas pasidalinimas patyrimu grindžiama profesine patirtimi (renginio trukmė nuo 1 ak. val.).

**Edukacinės patirties bankas** – idėjų, inovacijų, gerosios, pažangiausios patirties dokumentai: knygos, straipsniai ir jų rinkiniai, DVD, CD, metodinės priemonės, mokymo priemonės, jų kortelės ir kt.

**Atvira pamoka** – pamokos/veiklos, kai mokytojas, specialiai parengęs, veda/organizuoja pamoką/veiklą, stebėjimas, analizavimas įvairiais aspektais, vertinimas, gerosios mokytojo patirties perėmimas, siekiant pritaikyti pedagoginėje/vadybinėje praktikoje.

**Edukacinė (gerosios patirties) išvyka** – išvyka, kurios metu vykdoma renginio programa ir įgyjamos, plėtojamos kompetencijos susipažįstant su patyrimu grindžiama profesine kolegų patirtimi.

**Konferencija** – teorinis diskusinis susirinkimas, pasitarimas, trunkantis ne mažiau kaip 6 akademines valandas, vykdomas pagal programą, kurioje numatomas pasidalinimas gerąja profesine patirtimi.

**Paroda** – renginys, kurio metu pedagogas(-ai) viešai eksponuoja savo profesinės patirties darbus (mokymo ar metodines priemones, meno kūrinius ir pan.).

**Metodinė priemonė** – mokytojų parengta medžiaga, kurioje perteikiama ugdymo patirtis, rekomenduojama medžiaga mokymui ir mokymuisi ir aprobuota Mokyklos pedagogų tarybos posėdyje.

**Metodinė veikla** – mokytojų, mokyklų vadovų bei kitų specialistų organizuota veikla, vienijanti juos pagal veiklos ir ugdymo sritis, skirta kvalifikacijai ir praktinei veiklai tobulinti keičiantis gerąja pedagogine patirtimi, naujausia metodine bei dalykine informacija.

**Mokymo priemonė** – ugdymo procese naudojama vaizdinė, techninė, demonstracinė, laboratorinė priemonė, prietaisas, medžiaga, mokomoji kompiuterinė priemonė, specialiųjų poreikių mokinių ugdymui naudojama originali ar pritaikyta mokymo priemonė ir pan.

**Konsultavimas** – konsultanto ir konsultuojamojo sąveika, kurios metu konsultantas padeda konsultuojamajam spręsti jo keliamas problemas, remdamasis asmenine patirtimi.

1. **SAVITARPIO PAGALBA**
2. SAVITARPIO PAGALBOS TIKSLAS IR UŽDAVINIAI

3. Savitarpio pagalbos **tikslas**:

3.1. skatinti pedagoginius darbuotojus įgyti ir/ar plėtoti kompetencijas ir siekti proceso

veiksmingumo, efektyviai panaudojant įvairias savitarpio pagalbos formas

4. Savitarpio pagalbos **uždaviniai:**

4.1. plėtoti mokytojų, kitų pagalbos specialistų profesinį bendradarbiavimą;

4.2. aktyviai taikyti įvairias savitarpio pagalbos formas, skatinant mokytojų ir kitų pagalbos specialistų iniciatyvas bei inovacijas;

4.3. kaupti edukacinės patirties banką ir sudaryti sąlygas juo naudotis;

4.4. skatinti darbuotojų įgytas žinias ir gebėjimus aktyviai taikyti savo praktinėje veikloje;

4.5. kurti nuolat atsinaujinančią mokyklos bendruomenę ir skatinti visus narius aktyviai dalyvauti jos veikloje;

4.6. sistemingai šviestis ir mokytis;

4.7. užtikrinti bendradarbiavimą.

1. SAVITARPIO PAGALBOS FORMOS

5. **Kolega – kolegai**

5.1. per 2 mėnesius po dalyvavimo seminare/mokymuose perduoti informaciją kolegoms;

5.2. edukacinės patirties bankas *(Mokytojų kambaryje esančiame kompiuteryje);*

5.3. vieną kartą metuose metodinė diena bendradarbiaujant su kolegomis, pagalbos mokiniui specialistais supažindinami su metodu(-ais).

6**. Mentoriavimas**

6.1. darbuotojams, neturintiems patirties, esant poreikiui, suteikiama mentoriaus paslauga (pagalba).

**7.** **Tėvai – ugdytiniams**

7.1. bendros veiklos, pamokos, pramogos, renginiai, šventės, išvykos.

8. **Konsultavimas – informavimas**

8.1. organizuojamas pirminis-informacinis pokalbis su ugdytinio tėvais, kuriame dalyvauja direktorius, direktoriaus pavaduotojas ugdymui, švietimo pagalbos specialistai (logopedas, psichologas), sveikatos priežiūros specialistas;

8.2. pirminio-informacinio pokalbio metu pristatomi ir tėvai pasirašytinai supažindinami su mokyklos-darželio dokumentais.

8.3. Konsultavimas-informavimas **ikimokyklinio ugdymo tėvams:**

8.3.1. įteikiama informacinė anketa pirmojo susitikimo metu;

8.3.2. pateikiamas pirminio-informacinio pokalbio grafikas rugsėjo mėnesį.

8.4. Konsultavimas – informavimas **pirmokų tėvams:**

8.4.1. įteikiama informacinė anketa paskutinio susirinkimo priešmokyklinio ugdymo grupėje metu;

8.4.2. pateikiamas pirminio-informacinio pokalbio grafikas birželio mėnesį.

8.5. Tėvų švietimas vaiko auklėjimo ir ugdymo klausimais.

9. **Pagalba sunkumų turinčiam/gabiam ugdytiniui**

9.1. žr. Krizių valdymo tvarkos aprašą (priedas Nr. 1);

9.2. žr. Švietimo pagalbos mokiniui tvarkos aprašą (priedas Nr. 2);

9.3. žr. Socialinės veiklos organizavimo tvarkos aprašą (priedas Nr. 3);

9.4. žr. Tėvų (globėjų, rūpintojų) informavimo tvarkos aprašą (priedas Nr. 4).

1. **GEROSIOS PATIRTIES SKLAIDA**
2. GEROSIOS PATIRTIES SKLAIDOS TIKSLAS IR UŽDAVINIAI

10. Gerosios patirties sklaidos **tikslas**:

10.1. sudaryti tinkamas sąlygas Mokyklos pedagogams keistis gerąja darbo patirtimi, siekiant užtikrinti ugdymo kokybę ir kiekvieno vaiko asmeninės pažangos ūgtį.

11. Gerosios patirties sklaidos **uždaviniai:**

11.1. plėtoti mokytojų, pagalbos vaikui specialistų profesinį meistriškumą;

11.2. tobulinti pedagoginių darbuotojų kompetencijas;

11.3. užtikrinti gerosios patirties sklaidą rajono ir respublikos mastu.

1. GEROSIOS PATIRTIES SKLAIDOS FORMOS
2. Gerosios patirties sklaidos renginys (viktorina, konkursas, estafetės, varžytuvės ir t.t)
3. Edukacinės patirties bankas.
4. Atvira pamoka/veikla.
5. Edukacinė (gerosios patirties) išvyka.
6. Konferencija (organizavimas, pranešimai – vaizdiniai, stendiniai, žodiniai).
7. Paroda (virtualios, tradicinės).
8. Metodinė veikla (metodinės mugės, pamokų/veiklų stebėsena).
9. Kolega-bendruomenei. (žr. Renginių organizavimo tvarkos aprašą (priedas Nr. 5)
10. Konsultavimas.
11. Pedagoginė praktika.
12. Festivaliai („Čyru vyru“ ir kt.).

**IV. BENDRUOMENĖS, SOCIALINIŲ PARTNERIŲ BENDRADARBIAVIMAS**

1. BENDRUOMENĖS, SOCIALINIŲ PARTNERIŲ BENDRADARBIAVIMO TIKSLAS IR UŽDAVINIAI

23. Bendruomenės, socialinių partnerių bendradarbiavimo **tikslas**:

23.1. Kurti nuolat atsinaujinančią Mokyklos bendruomenę ir skatinti visus narius aktyviai dalyvauti jos veikloje;

23.2. plėsti bendradarbiavimą su socialiniais partneriais.

24. Bendruomenės, socialinių partnerių bendradarbiavimo **uždaviniai:**

24.1. plėtoti ir puoselėti bendruomenės, socialinių partnerių bendradarbiavimą;

24.2. aktyvinti abipusį bendrų renginių organizavimą su socialiniais parneriais.

1. BENDRUOMENĖS, SOCIALINIŲ PARTNERIŲ BENDRADARBIAVIMO FORMOS
2. Renginiai (respublikiniai).
3. Edukacinė (gerosios patirties) išvyka.
4. Paroda (vaikų – tėvų, Pyragų diena, Kaziuko mugė).
5. Tėvų diena.
6. Atvirų durų diena.
7. „Diena su arbata“ – kiekvieno mėnesio paskutinį penktadienį organizuojama bendruomenės sutelkimo akcija.
8. Mokslo metų užbaigimo šventė.
9. Akcija („Darom“, „Pasirūpinkime žvėreliais ir paukšteliais žiemą“).
10. Ugdymas karjerai (žr. Ugdymo karjerai tvarkos aprašą (priedas Nr. 6).
11. Bendradarbiavimas su socialiniais partneriais (Strėvininkų socialinės globos namai, Žiežmarių biblioteka, Žiežmarių kultūros centras ir kt.).